section_heading: Povijest i aktivnosti
paragraph_text: Udruga je osnovana 2002. godine. Okuplja uglavnom mlađu populaciju: srednjoškolce, studente, ali i mlade akademski obrazovane građane. Red srebrnog zmaja pokriva povijesno razdoblje od 1380. do 1410. godine. Udruga sudjeluje na većini događanja oživljene srednjovjekovne povijesti u Hrvatskoj, ali i izvan njenih granica (viteški turniri, renesansni festivali, srednjovjekovni sajmovi, itd). Posjeduje vlastiti srednjovjekovni kamp s mnoštvom vojne oprHrvatska|eme, ukrasnih predmeta i srednjovjekovnih rekvizita. Članovi prezentiraju uvježbane viteške borbe te oživljavaju srednjovjekovne bitke i načine ratovanja. Bave se i organizacijom drugih vrsta događanja, poput radionica za mlade u školama i u prirodi, demonstracijama srednjovjekovnih dvoboja na svečanostima, glazbenim video spotovima, kazališnim predstavama, dokumentarcima i filmovima. Udruga se također bavila izdavanjem jedinoga hrvatskoga časopisa ("Grifon") koji je pokrivao teme fantasy tematike, ali i oživljavanja srednjovjekovne povijesti.